als_Latn dik_Latn sag_Latn
Prokuroria mbyll hetimet për Beqajn
Prokuroria e Tiranës vendosi pushimin e hetimeve për ish-ministrin e Shëndetësisë Ilir Beqaj i akuzuar për “shpërdorim detyre” në lidhje me dhënien me koncesion të tre shërbimeve në vlerë 300 milionë dollarë.
Pas rreth një vit hetimesh, njësia Task-Forcë e Prokurorisë së Tiranës ka pushuar hetimet për ish-ministrin Beqaj, i akuzuar për shpërdorim detyre në lidhje me dhënien me koncesion të tre shërbimeve.
Sipas organit të akuzës, nuk u gjetën elemente të veprës penale dhe çdo vendim i ministrisë rezulton të jetë marrë në bazë të ligjit.
Koncesionet që u hetuan nga prokuroria arrijnë vlerën totale të 300 milionë dollarëve.
Hetimet nisën pas akuzave të bëra nga Partia Demokratike. Koncesionet që u hetuan ishin të kontrollit mjekësor me vlerë 120 milionë euro, koncesioni i hemodializës me vlerë 86 milionë dollarë, si dhe koncesioni i sterilizimit të pajisjeve kirurgjikale me vlerë 100 milionë dollarë. /Blitz.al/
als_Latn als_Latn als_Latn als_Latn als_Latn als_Latn